Diari Oficial de la Generalitat Valenciana


Sumari del DOGV 5002, del 10-05-2005 (2005/4332)

RESOLUCIÓ de 20 d'abril de 2005, del sotssecretari de la Conselleria d'Economia, Hisenda i Ocupació, per la qual es deleguen funcions en matèria de personal.
-------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4332


Data del document
:   20-04-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * delegació de poders
    * personal

RESOLUCIÓ de 20 d'abril de 2005, del sotssecretari de la Conselleria d'Economia, Hisenda i Ocupació, per la qual es deleguen funcions en matèria de personal. [2005/X4332]
  
L'article 75.1 de la Llei de Govern Valencià establix, entre les funcions del sotssecretari, la d'exercir la direcció de tot el personal de la conselleria. Raons d'estructura administrativa en l'àmbit de l'Àrea de Patrimoni exigixen que novament algunes de les funcions pròpies del sotssecretari, en matèria de personal, siguen delegades en altres òrgans que puguen exercir les dites atribucions.
  
Per tot això, el sotsssecretari de la Conselleria d'Economia, Hisenda i Ocupació d'acord amb el que disposen els articles 68 i 75.1 de la Llei 5/1983, de 30 de desembre, de Govern Valencià, resol:
  
Primer
  
Delegar en la Intervenció General, respecte al personal destinat en esta, les facultats atribuïdes per la normativa vigent en matèria de control del compliment d'horaris de treball, permisos, llicències i vacances.
  
Segon
  
Delegar en la Secretaria General Administrativa, respecte al personal destinat en els Servicis Centrals, les facultats atribuïdes per la normativa vigent en matèria de control del compliment d'horaris de treball, permisos i llicències.
  
Tercer
  
Delegar en les Direccions Territorials, respecte al personal destinat en estes:
  
a) Les facultats atribuïdes per la normativa vigent en matèria de control del compliment d'horaris de treball, permisos, llicències i vacances.
  
b) L'autorització de comissions de servici amb dret a indemnització i la verificació de la seua realització ?a càrrec dels programes pressupostaris corresponents- previstes en el Decret 24/1997, d'11 de febrer del Govern Valencià (DOGV núm. 2.931 d'1.3.1997), sense perjudici del que disposa el punt cinqué de la present resolució.
  
Quart
  
Delegar en la Direcció de l'Àrea de Patrimoni, l'autorització de comissions de servici amb dret a indemnització i la verificació de la seua realització ?a càrrec dels programes pressupostaris 612.30 i 612.80- previstes en el Decret 24/1997, d'11 de febrer del Govern Valencià (DOGV núm. 2.931 d'1.3.1997).
  
Cinqué
  
Delegar en els directors dels Gabinets de Seguretat i Higiene en el Treball, respecte al personal destinat en estos, l'autorització de comissions de servici amb dret a indemnització i la verificació de la seua realització ?a càrrec dels programes pressupostaris corresponents- previstes en el Decret 24/1997, d'11 de febrer del Govern Valencià (DOGV núm. 2.931 d'1.3.1997).
  
Sisé
  
La delegació de facultats a què fa referència la present resolució s'entén sense perjudici que, en qualsevol moment, l'òrgan delegatori puga demanar el coneixement i la resolució de qualsevol assumpte o expedient dels compresos en esta.
  
Seté
  
Sempre que es faça ús de la delegació de funcions contingudes en esta resolució s'haurà de fer- constar este aspecte, segons establix l'article 68 de la Llei de Govern Valencià i 13 de la Llei 30/1992, de 26 de novembre, de Règim Jurídic de les Administració Públiques i de Procediment Administratiu Comú.
  
Vuité
  
En cas de vacant, absència o malaltia dels titulars dels òrgans al favor del qual s'han efectuat les delegacions caldrà ajustar-se al que disposa l'article 17.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Nové
  
Queden derogades totes les disposicions que d'inferior o el mateix rang s'oposen al que preveu esta resolució, i en particular queda derogada la Resolució de 7 d'abril del 2004, del sotssecretari de la Conselleria d'Economia, Hisenda i Ocupació, per la qual es deleguen les funcions que a estos els corresponen en matèria de personal (DOGV núm. 4.742, de 29.4.2004).
  
Deu
  
La present resolució entrarà en vigor l'endemà de la publicació en el Diari Oficial de la Generalitat Valenciana.